**Memento na obljetnicu**

S izlaskom prošloga sveska našeg časopisa, PROSTOR je obilježio 25 godina redovitog izlaženja (pokrenut je 1993.) tijekom kojih su izdana čak 54 broja s više od tisuću objavljenih članaka! O povijesti časopisa pisali smo u nekim ranijim prigodama – uz 20. obljetnicu izlaženja (u br. 44) te nedavno uz jubilarni 50. broj, pa retrospektiva ovaj put nije nužna. Tek podsjećanje na dugi put i dosegnutu respektabilnu razinu kvalitete za koju su zaslužni dosadašnji članovi uredništva, vrsni recenzenti i osobito brojni autori iz cijeloga svijeta, pa u našem registru danas imamo zabilježeno oko 400 znanstvenika u raznim suradničkim statusima koji su gradili časopis PROSTOR.

Na žalost, uz ovu važnu obljetnicu bilježimo i tužnu vijest da nas je napustio naš dugogodišnji zaslužni član uredništva dr. sc. Tomislav Premerl koji je preminuo 7. travnja 2018. godine. U uredništu PROSTORA kontinuirano je djelovao pune 23 godine – od br. 9 (1995.), gdje je svojim redaktorskim i leksikografskim iskustvom te autoritetom plodnoga znanstvenika bitno doprinijeo razvoju i fizionomiji časopisa kakav danas imamo. Uz zahvalnost za sve godine zajedničkoga rada dr. Premerlu, kao memento, posvećujemo ovaj broj.

Glavni i odgovorni urednik

Zlatko Karač